cyanic-selkie/wikianc huggingface dataset:
ব্ল্যাক প্যান্থার পার্টি
ব্ল্যাক প্যান্থার পার্টির ইতিহাস বিতর্কিতই থেকে যায়। পন্ডিতেরা ব্ল্যাক প্যান্থার পার্টিকে ১৯৬০ এর দশকের সবচেয়ে প্রভাবশালী কৃষ্ণাঙ্গ আন্দোলন সংগঠন এবং স্বদেশী কৃষ্ণাঙ্গদের স্বাধীনতা সংগ্রাম ও বিশ্বব্যাপী মার্কিন সাম্রাজ্যবাদের প্রতিদ্বন্দীদের মধ্যে সবচেয়ে শক্তিশালী যোগসূত্র স্থাপনকারী হিসেবে অভিহিত করেন। আবার অনেকে দলটিকে বেপরোয়া সন্ত্রাসী সংগঠন হিসেবে উল্লেখ করে।
খাওলা বিনতে হাকিম
ইসলাম গ্রহণ
খাওলা বিনতে হাকিম উসমান ইবনে মাজউন এর স্ত্রী ছিলেন। তারা উভয়ই ইসলামের প্রাথমিক ভাগেই মক্কাতে ইসলাম গ্রহণ করেন। তার স্বামী মক্কার কুরাইশদের দ্বারা নির্যাতনের স্বীকার হন, এবং বাধ্য হয়ে হাবশায় হিজরাত করেন এবং কিছুকাল পরে আবার মক্কায় ফিরে আসেন। তবে তার স্ত্রী খাওলার উপর নির্যাতনের কোন ইতিহাস পাওয়া যায়না। তার স্বামী উসমান বদর যুদ্ধের পর মদিনাতেই মৃত্যুবরণ করেন। জান্নাতুল বাকিতে তাকে দাফন করা হয়।
জীবন বৃত্তান্ত
মুহাম্মাদ এর সাথে তার সুসম্পর্ক ছিলো। ইনিই সেই মহিলা যিনি খাদিজা র মৃত্যুর পর মুহাম্মাদ জিজ্ঞাসা করেছিলেন যে তিনি আর কোন মহিলাকে বিয়ে করতে চান কিনা! পরবর্তীতে কুমারী মেয়ে আবু বকরের কন্যা আয়িশা এবং বিধবা মহিলা সাওদা বিনতে জামআ র সঙ্গে মুহাম্মাদ এর বিয়ের প্রস্তাব করেছিলেন। এবং খাওলার একান্ত সহযোগিতায় মুহাম্মাদ আয়িশা ও সাওদাকে বিবাহ করেন।
খাওলার স্বামী উসমান ইবনে মাজউন ইসলাম গ্রহণের পর ইবাদত বন্দেগীর উপর এতো ঝুঁকে পরেন যে, তিনি নিয়মিত সারা দিন রোজা ও গভীর রাত পর্যন্ত নামাজ আদায় করতে থাকেন। এতে তার মধ্যে বৈরাগ্যের একটা ভাব চলে আসে। তিনি সংসার ও স্ত্রীর প্রতি উদাসীন হয়ে পরেন। পরে মুহাম্মাদ বিষয়টি বুঝতে পেরে উসমানকে সংসার স্ত্রী বাদ দিয়ে অতিরিক্ত বন্দেগী করতে নিষেধ করেন।
খাওলা বিনতে হাকিম বিধবা হওয়ার পর আর দ্বিতীয় বিয়ে করেননি। তবে তিনি নিজে স্বতপ্রবৃত্ত হয়ে মুহাম্মাদ এর নিকট বিয়ের জন্য নিবেদন করেছিলেন। তবে মুহাম্মাদ বিয়ে করেননি। উমর ইবনে আবদুল আজিজ তাকে সৎকর্মশীলা মহিলা বলেছেন।
যুদ্ধে অংশগ্রহণ
খাওলা বিনতে হাকিম তায়িফ অভিযানে অংশগ্রহণ করেন। এবং মুহাম্মাদ এঁর নিকট তায়িফ বিজয় হলে বাদিয়া বিনতে গায়লান অথবা ফারিয়া বিনতে আকিলের স্বর্ণ অলঙ্কার পাওয়ার জন্য আবেদন করেন।
সাহিত্য চর্চা
খাওলা বিনতে হাকিম একজন সুভাষিণী মহিলা ছিলেন। বিশুদ্ধ ও প্রাঞ্জল ভাষায় কথা বলতেন,এমনকি কবিতা রচনাও করতেন। স্বামী উসমান ইবনে মাজউন ইনতিকালের পর তিনি একটি কবিতা রচনা করেনঃ
''“হে আমার চক্ষু! অবিরত অশ্রু বর্ষণ কর''
উসমান ইবনে মাজ‘উনের বড় বিপদে।
এমন ব্যক্তির জন্য যে তার স্রষ্টার সন্তুষ্টির জন্য রাত্রি অতিবাহিত করেছে,
দাফনকৃত সেই মৃত ব্যক্তির জন্য সুসংবাদ।
তার জন্য বাকী‘ আবাসস্থল বানিয়েছে, বৃক্ষ ছায়া দান করেছে,
তার ভূমি আলোকিত হয়েছে প্রস্তরময় ভূমি হিসেবে পড়ে থাকার পর,
অন্তরকে ব্যথা ভারাক্রান্ত করেছে-মৃত্যু পর্যন্ত যার শেষ নেই।
আমার অশ্রু প্রবাহের শিরাগুলো তার জন্য অশ্রু প্রবাহে অক্ষম হয়ে পড়বে।
হাদিস বর্ণনা
হযরত
হার্ভি
হার্ভি লেই ক্যান্টওয়েল (জন্ম ২৮ জানুয়ারী, ১৯৯৯), এছাড়াও তার মঞ্চনাম হার্ভি দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল  বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত ফ্রাইডে ডাউনলোড নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন।
কর্মজীবন
কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।
আসাদ গেট
300px|thumb|আসাদ গেট আসাদ গেট বাংলাদেশের রাজধানী ঢাকা শহরের লালমাটিয়ায় অবস্থিত একটি তোরণ। এই তোরণের নাম অনুযায়ী ঐ জায়গার নাম আসাদগেট হয়ে গেছে। এই রাস্তা আসাদগেট থেকে মোহাম্মদপুর চলে গিয়েছে। এটি জাতীয় সংসদ ভবনের ডান পার্শ্বে অবস্থিত।
ইতিহাস
এর আগের নাম আইয়ুব গেট। পাকিস্তানের রাষ্ট্রপতি আইয়ুব খান ঢাকায় এসে মোহাম্মদপুর এলাকার প্রথম পনেরটি বাড়ি কিছু পরিবারের জন্য বরাদ্দ করেন। সেই কারণেই মোহাম্মদপুর এলাকার প্রধান রাস্তার প্রধানগেটটির নামকরণ করা হয়েছিল আইয়ুব গেট। ১৯৬৯ সালে ১১ দফা দাবী আদায়ের গণ আন্দোলনে ২০ জানুয়ারি তারিখে পুলিশের গুলিতে শহীদ হন ছাত্রনেতা আমানুল্লাহ আসাদুজ্জামান। শহীদ আসাদের রক্তমাখা শার্ট নিয়ে পরদিন রাজধানী ঢাকায় বের হয় শোক মিছিল। বিক্ষুদ্ধ জনতা সেই সময়ই ছুটে যান মোহাম্মদপুর তৎকালীন আইয়ুব গেটের সামনে এবং প্রতিবাদের ক্ষুদ্ধ প্রতীক হিসাবে আইয়ুব গেটের নামফলক গুড়িয়ে দিয়ে রক্ত দিয়েই লেখেন আসাদ গেট। আসাদের স্মৃতি রক্ষার জন্য ঢাকাবাসী আইয়ুব গেটের নাম পরিবর্তন করে আসাদ গেট রাখেন।
এশিয়ান অ্যাথলেটিকস চ্যাম্পিয়নশিপ
এশিয়ান অ্যাথলেটিকস চ্যাম্পিয়নশিপ হল এশিয়ান অ্যাথলেটিকস অ্যাসোসিয়েশন কর্তৃক আয়োজিত ও নিয়ন্ত্রিত একটি ক্রীড়া প্রতিযোগিতা।
১৯৭৭ সালে এ প্রতিযোগিতা নিয়ে ইন্টারন্যাশনাল অ্যাসোসিয়েশন অব অ্যাথলেটিকস ফেডারশেনের সাথে বিতর্ক ঘটে যখন রাজনৈতিক লড়াইয়ের উত্থ্যানের ফলে ইসরায়েলকে প্রতিযোগিতা থেকে বাদ দেওয়া হয়। ১৯৭৭ সালের আসরটি বাতিল করা হয়েছিল এবং ১৯৭৯ থেকে ১৯৮৯ পর্যন্ত প্রতিযোগিতামূহ অ্যাসোসিয়েশন অব অ্যাথলেটিকস ফেডারশেন কর্তৃক অনুমোদিত ছিল না, এর ফলস্বরুপ এটি এশিয়ান ট্রাক অ্যান্ড ফিল্ড মিটিং নামে পরিচিত ছিল। ইসরায়েল ইউরোপিয়ান অ্যাথলেটিকস অ্যাসোসিয়েশনে যোগ দেওয়ার পর সমস্যাটির সমাধান হয়েছিল।
জাপান-শ্রীলঙ্কা সম্পর্ক
জাপান-শ্রীলঙ্কা সম্পর্ক (জাপানিজ: জাপান と ス リ ラ ン カ の 関係, সিংহলী: ජජජජ—ශශශීීීීීීී) বলতে শ্রীলঙ্কা এবং জাপান মধ্যে দ্বিপক্ষীয় সম্পর্ক বোঝায়।
জাপানের দূতাবাস রয়েছে শ্রীলঙ্কার রাজধানী শহর কলম্বোত।  টোকিওতে শ্রীলঙ্কার দূতাবাস রয়েছে।  জাপানের সাথে কূটনৈতিক সম্পর্ক স্থাপন করা হয় ১৯৫২ সালে, শ্রীলঙ্কা যুক্তরাজ্য থেকে স্বাধীনতা অর্জনের চার বছর পর। ২০১২ সালে, এই সম্পর্কের ৬০ তম বার্ষিকী একটি স্মরণীয় মুদ্রণ প্রদানের সঙ্গে পালিত হয়।
২০০৫ সালের বিবিসি ওয়ার্ল্ড সার্ভিস পল অনুযায়ী, শ্রীলংকানদের ৫০% ইতিবাচকভাবে জাপানের প্রভাব দেখে, ৪% এর সাথে একটি নেতিবাচক দৃশ্য প্রকাশ করে। জাপান শ্রীলংকাতে বিভিন্ন উন্নয়ন প্রকল্পে জড়িত এবং এটি শ্রীলংকার জন্য কম সুদের সুবিধার ঋণের প্রধান উৎস।
দ্বিতীয় বিশ্বযুদ্ধ্য
ইস্টার সানডে রাইড কলম্বোতে ইস্টার রবিবার (৫ এপ্রিল) ১৯৪২ সালে জাপান আকাশ পথে আক্রমণ চালায়; কয়েকদিন পরে ত্রিনকোমালিও আক্রমণ করে। এগুলি ইন্ডিয়ান মহাসাগরে ব্রিটিশ পূর্বাঞ্চলীয় ফ্লেটের ব্যবসা বাণিজ্য এবং অভিযানের অংশ হিসাবে গৃহীত হয়েছিল। ইউরোপীয়দের দিকে সিংহলী মধ্যে ক্রমবর্ধমান বিরক্তি একটি জার্মান বা জাপানী বিজয় জন্য আরো হতাশা এবং জনপ্রিয় সমর্থন ক্রমবর্ধমান নেতৃত্বে। গভর্নিং পার্টির দুই তরুণ সদস্য, জুনিয়াস রিচার্ড জাভার্ডেন (পরে প্রেসিডেন্ট নির্বাচিত হন) এবং ডুডলি সেনানায়েকে (পরবর্তী সময়ে ৩য় প্রধানমন্ত্রী), ব্রিটিশদের উৎখাতের সহযোগিতায় জাপানের সাথে আলোচনা করেন। পরে সান ফ্রান্সিসকো কনফারেন্সে (সানফ্রান্সিসকোর সংহতি #সিউলন জাপানের প্রতিরক্ষা চুক্তি দেখুন) জাপান পুনরায় জাপানকে বিশ্বব্যাপী স্বীকৃতিতে জয়াবর্ধনেকে প্রধান ভূমিকা পালন করে।
অর্থনৈতিক সম্পর্ক
১৯৯৭ সালে, শ্রীলঙ্কা মাল্টি-সেক্টরাল টেকনিক্যাল অ্যান্ড ইকোনমিক কো-অপারেশন (বিমসটেক) ​​-এর জন্য বঙ্গোপসাগর ইনিশিয়েটিভের সদস্য হয়ে ওঠে, যার মধ্যে ভুটান, ভারত, নেপাল, থাইল্যান্ড ও মিয়ানমার রয়েছে। বিমসটেক ট্রেডমার্ক উন্নয়নে জাপানের সাথে একটি ফ্রি বাণিজ্য চুক্তি খুঁজছে, যা ২০০০ সাল থেকে চলে এসেছে। ২০০৭ সাল নাগাদ শ্রীলঙ্কার মোট রপ্তানির মাত্র ২.৪% জাপানে গিয়েছিল, যার মধ্যে বেশিরভাগই চা, রাবার, মাছ এবং মূল্যবান পাথর। শ্রীলঙ্কা ১৯৫০ থেকে জাপান থেকে সাহায্য প্রাপ্তি লাভ করে। ২০০৭ সাল পর্যন্ত শ্রীলঙ্কার সর্ববৃহৎ সাহায্যকারী দানকারী জাপান এবং বাণিজ্য ও বিনিয়োগ লেনদেন এবং এটি শ্রীলংকার অবকাঠামো উন্নয়নের প্রধান অবদানকারী।
অবকাঠামো উন্নয়ন এবং প্রযুক্তিগত সহায়তা
জাপান বেশিরভাগ শ্রীলঙ্কায় তার প্রধান বৈদেশিক সাহায্য সংস্থা জাইকা এবং জেবিআইকির মাধ্যমে শ্রীলঙ্কার বিভিন্ন উন্নয়ন প্রকল্পের সাথে জড়িত এবং উচ্চতর কোটাইল হাইড্রো ইলেকট্রিক প্রজেক্ট, মাহাবেলির অংশ হিসাবে প্রকল্পের মাধ্যমে বিদ্যুৎ উৎপাদনের উন্নয়ন যেমন অর্থায়ন এবং বিভিন্ন উন্নয়ন প্রকল্প সাহায্য করে। উন্নয়ন, সমানলেওয়াভা, কুলুঙ্গাঙ্গা প্রকল্পগুলি এবং সেইসাথে কেলানিটিসা বিদ্যুৎ কেন্দ্র, এবং ট্রান্সমিশন লাইন উন্নয়ন এবং জাতীয় গ্রিডের দক্ষতা বৃদ্ধি, বন্দরনৈিক আন্তর্জাতিক বিমান বন্দরের সম্প্রসারণ হারানো, সম্প্রসারণ ও আধুনিকায়ন, নগর পরিবহনের অবকাঠামো উন্নয়ন, টেলিকম নেটওয়ার্ক সম্প্রসারণ এবং রেল এবং প্রধান এক্সপ্রেসওয়ে প্রকল্পের পাশাপাশি কলম্বো বন্দরের উন্নয়ন এবং সম্প্রসারণসহ রাস্তা উন্নয়ন প্রকল্প। জাপান কান্দি শহরের জন্য একটি মাস্টার প্ল্যানের জন্য সহায়তা প্রদান করছে।
অ্যালবার্ট বারনার্ড ফ্র্যাঙ্ক
অ্যালবার্ট বারনার্ড ফ্র্যাঙ্ক (১৭ জানুয়ারী, ১৮৩৯, ড্রেসডেন - ২৭ সেপ্টেম্বর, ১৯০০, বার্লিন) ছিলেন একজন জার্মান জীববিজ্ঞানী। তিনি ১৮৮৫ সালে মাইকোরাইজা শব্দটির প্রচলন করেন।
ব্যাকটেরিয়াল গণ Frankia এবং পরিবার Frankiaceae এর নামকরণ তার নামানুসারে করা হয়েছে। যে উদ্ভিদ প্রজাতি তিনি বর্ণনা করেছেন, সেই প্রজাতির বৈজ্ঞানিক নামকরণে তার নামের সংক্ষিপ্ত রূপ হিসেবে A.B.Frank উল্লেখ থাকে।
ফ্রস্ট/নিক্সন (চলচ্চিত্র)
ফ্রস্ট/নিক্সন ২০০৮ সালে মুক্তিপ্রাপ্ত একটি ঐতিহাসিক/নাট্য চলচ্চিত্র। ২০০৬ সালে পিটার মর্গান রচিত একই নামের নাটক অবলম্বনে ছবিটি তৈরি করা হয়। তিনি এর চিত্রনাট্যও রচনা করেন। ১৯৭৭ সালে ডেভিড ফ্রস্ট ও রিচার্ড নিক্সনের সাক্ষাৎকারের কাহিনী এ ছবিতে পরিস্ফুটিত হয়েছে। রন হাওয়ার্ড ছবিটির পরিচালক ছিলেন। এটি যুক্তরাষ্ট্র, যুক্তরাজ্য ও ফ্রান্সের সহ-প্রযোজনায় ছবিটি তৈরি হয়।  হাওয়ার্ডের ইউনিভার্সাল পিকচার্স, ইমাজিন এন্টারটেইনমেন্টের ব্রায়ান গ্রেজার এবং ওয়ার্কিং টাইটেলস ফিল্মসের টিম বেভান ও এরিক ফেলনার এর প্রযোজক ছিলেন।  সেরা চলচ্চিত্র, সেরা অভিনেতা ও সেরা পরিচালকসহ পাঁচটি ক্যাটাগরিতে ছবিটি অস্কার পুরস্কারের জন্য মনোনীত হয়।
নাটকের ওয়েস্ট এন্ড ও ব্রডওয়ে প্রোডাকশনের মূল তারকা মাইকেল শিন ব্রিটিশ টেলিভিশন উপস্থাপক ডেভিড ফ্রস্ট ও ফ্র্যাঙ্ক লানজেলা রিচার্ড নিক্সনের চরিত্রে এ চলচ্চিত্রে অভিনয় করেন। ২০০৮ সালের ৫ ডিসেম্বর যুক্তরাষ্ট্রে ও ২০০৯ সালের ২৩  জানুয়ারি ছবিটি যুক্তরাজ্যে মুক্তি পায়।
কাহিনী
১৯৭২ সালের ওয়াটারগেট কেলেঙ্কারি ও ১৯৭৪ সালে নিক্সনের পদত্যাগের পর বিশ্বজুড়ে ৪০ কোটি মানুষ নিক্সনকে হোয়াইট হাউস ত্যাগ করতে দেখে। এদের মধ্যে রয়েছেন ব্রিটিশ সাংবাদিক ডেভিড ফ্রস্ট,যিনি বর্তমানে অস্ট্রেলিয়ায় টক শো রেকর্ড করছেন। তিনি নিক্সনের সাক্ষাৎকার গ্রহণের সিদ্ধান্ত নেন।
নিক্সনের এজেন্ট আরভিং লাজার বিশ্বাস করেন,নিক্সন এই সাক্ষাৎকারের মাধ্যমে হৃত সম্মান পুনরুদ্ধারের পাশাপাশি অর্থনৈতিক লাভ অর্জনেও সক্ষম হবেন। লাজার ৫,০০,০০০ ডলার দাবি করেন এবং ফ্রস্ট ও তার মধ্যে সমঝোতা হলে তিনি ৬,০০,০০০ ডলার পান।
ফ্রস্ট আমেরিকান নেটওয়ার্কগুলোর কাছে সাক্ষাৎকারগুলো বিক্রি করার চেষ্টা করে ব্যর্থ হন। তাই তিনি ব্যক্তি অর্থায়নে সাক্ষাৎকারগুলো অর্থায়নের সিদ্ধান্ত নেন। বিজ্ঞাপনী সংস্থা এবং স্থানীয় টিভি স্টেশনের সাথেও তিনি চুক্তি করেন। তিনি এবং বার্ট বব জেলনিক ও জেমস রেস্টন জুনিয়র ফ্রস্টকে প্রস্তুতি নিতে সাহায্য করেন। রেস্টন ফ্রস্টকে নিক্সনের স্বীকারোক্তি আদায়ের জন্য উৎসাহিত করেন।
নিক্সনের রাষ্ট্রপতিত্ব-উত্তর সময়কালের চিফ অব স্টাফ জ্যাক ব্রেনানের তত্ত্বাবধানে ফ্রস্ট ও নিক্সন প্রথম তিনটি রেকর্ডিং অধিবেশন সূচনা করেন। ফ্রস্টকে পূর্বে সম্মত একটি সময়সীমার মধ্যে সাক্ষাৎকার নিতে হবে। আবার সহকর্মীদের চাপের মুখে পড়ে তিনি কঠিন প্রশ্ন করারও চেষ্টা করেন। কিন্তু নিক্সন সম্পূর্ণ আলোচনাই ভিয়েতনাম যুদ্ধের দিকে নিয়ে যান এবং পররাষ্ট্রনীতি নিয়ে আলোচনা শুরু করেন। ফ্রস্টের সম্পাদনা দলের সদস্যরা সাংবাদিক হিসেবে তার দক্ষতা নিয়ে প্রশ্ন তুলেন এবং নিক্সন কৌশলে নিজেকে দায়মুক্তি দিচ্ছেন-এটা ভেবেও রাগান্বিত হন।
চূড়ান্ত সাক্ষাৎকার নেওয়া হবে ওয়াটারগেট কেলেঙ্কারির উপর। ফ্রস্ট মাতাল নিক্সনের কাছ থেকে ফোন পান। উন্মত্ত কণ্ঠে নিক্সন বলেন, এই সাক্ষাৎকার আমাদের উভয়ের কর্মজীবনকে গড়ে দেবে, কিংবা নষ্ট করে দেবে। ফ্রস্ট এ বিষয়ে নতুন অন্তর্দৃষ্টি লাভ করেন। নিক্সন বলেন, যেভাবেই হোক বাগযুদ্ধে তিনি ফ্রস্টকে পরাজিত করবেন।
পরবর্তী তিন দিন সাক্ষাৎকারের জন্য ফ্রস্ট প্রাণপণ প্রস্তুতি নেন। এদিকে রেস্টন ওয়াশিংটনের ফেডারেল আদালতভবন হতে গুরুত্বপূর্ণ আলামত সংগ্রহ করেন।
চূড়ান্ত সাক্ষাৎকারের সময় ফ্রস্ট নিক্সন ও চার্লস কোলসনের কথোপকথন পড়ে শোনান। এটিই হলো রেস্টনের সংগৃহীত আলামত। নিক্সন একসময় তার অন্যায়কার্য স্বীকার করতে বাধ্য হন এবং কুখ্যাত উক্তি করেন -"When the president does it, it is not illegal."(বেআইনি কাজ যদি একজন রাষ্ট্রপতি করেন, তাহলে সেটি বেআইনি নয়)।  সাথে সাথে ব্রেনান এসে নিক্সনকে বাধা দেন। ব্রেনান ও নিক্সনের আলোচনা সমাপ্ত হওয়ার পর পুনরায় ফ্রস্ট ও নিক্সনের মধ্যে কথোপকথন শুরু হয়। নিক্সন স্বীকার করেন, তার কর্মকাণ্ড আমেরিকান মানুষের মাথা নিচু করে দিয়েছে।
সাক্ষাৎকার শেষ হওয়ার পর ফ্রস্ট ও কুশিং নিক্সনের বাসভবনে তার সাথে বিদায়ী অভ্যর্থনা জানাতে যান। ফ্রস্ট নিক্সনকে ইতালীয় জুতো উপহার দেন। পাথরের রেলিংয়ের উপর জুতো রেখে নিক্সন সূর্যাস্তের দিকে তাকিয়ে থাকেন। ফ্রস্ট ও কুশিং নিজেদের গন্তব্যে পাড়ি দেন।
সাক্ষাৎকারগুলো ব্যাপক সফলতা লাভ করে। ১৯৯৪ সালে মস্তিষ্কে রক্তক্ষরণে মৃত্যুর পূর্ব পর্যন্ত তিনি বিতর্ক এড়াতে পারেননি।
মারে ওয়েব
মারে জর্জ ওয়েব (Murray Webb; জন্ম: ২২ জুন, ১৯৪৭) ইনভারকার্গিল এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও ব্যঙ্গচিত্রবিদ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৭৪ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মারে ওয়েব।
প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৭৩-৭৪ মৌসুম পর্যন্ত মারে ওয়েবের প্রথম-শ্রেণীর খেলোয়াড়ী জীবন চলমান ছিল। ছয় ফুট চার ইঞ্চি উচ্চতার অধিকারী তিনি। ১৯৬৯-৭০ মৌসুম থেকে ১৯৭৩-৭৪ মৌসুম পর্যন্ত ওতাগো দলের সদস্যরূপে প্রথম-শ্রেণীর ক্রিকেটে ফাস্ট বোলিং করতেন। নিউজিল্যান্ডের ঘরোয়া পর্যায়ের ক্রিকেটে অন্যতম সেরা দ্রুতগতিসম্পন্ন বোলারের মর্যাদা লাভ করেছেন তিনি।
ওয়েলিংটনের বিপক্ষে প্রথম-শ্রেণীর ক্রিকেটে প্রথমবারের মতো খেলেন। খেলায় তিনি ৫/৩৪ ও ৩/৪৩ বোলিং পরিসংখ্যান গড়েছিলেন। ঐ মৌসুমে ১৭.২৫ গড়ে ৩১ উইকেট লাভ করেন। এরফলে, প্লাঙ্কেট শীল্ডে ওতাগোর শিরোপা বিজয়ে প্রভূতঃ ভূমিকা পালন করেছিলেন তিনি। সফরকারী অস্ট্রেলিয়া দলের বিপক্ষে নিউজিল্যান্ডের সদস্যরূপে একটি খেলায় অংশ নেন। উইজডেনে তাকে অন্যতম ‘সেরা উদীয়মান ফাস্ট বোলার’ হিসেবে আখ্যায়িত করে। ১৯৭০-৭১ মৌসুমে সাউথ আইল্যান্ডের সদস্যরূপে নর্থ আইল্যান্ডের বিপক্ষে প্রস্তুতিমূলক খেলায় ৬/৫৬ পান।
তার বোলিংয়ের সহযোগিতা নিয়ে ওতাগো দল ১৯৭১-৭২ মৌসুমে আরও একবার প্লাঙ্কেট শীল্ডের শিরোপা জয়ে সমর্থ হয়। এ পর্যায়ে ওয়েলিংটনের বিপক্ষে ৭/৪৯ নিয়ে ব্যক্তিগত সেরা প্রথম-শ্রেণীর ক্রিকেট পরিসংখ্যান গড়েন। ১৯৭২-৭৩ মৌসুমে ক্যান্টারবারির পক্ষে একটি খেলায় অংশগ্রহণ ব্যতিরেকে খেলার জগৎ থেকে দূরে ছিলেন। ১৯৭৩-৭৪ মৌসুমে ওতাগো দলে ফিরে আসেন। প্লাঙ্কেট শীল্ডে পাঁচ খেলায় অংশ নিয়ে ১৪.৬৫ গড়ে ৪০ উইকেট দখল করেন। ইনিংসে পাঁচবার পাঁচ বা ততোধিক উইকেট লাভ করেন তিনি। তন্মধ্যে, অকল্যান্ডের বিপক্ষে ব্যক্তিগত সেরা বোলিং পরিসংখ্যান ৬/৪৯ পান।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন মারে ওয়েব। ৫ মার্চ, ১৯৭১ তারিখে অকল্যান্ডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ মার্চ, ১৯৭৪ তারিখে ওয়েলিংটনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ নিউজিল্যান্ডের পক্ষে টেস্টে অংশগ্রহণের সুযোগ পান। ১৯৭০-৭১ মৌসুমে ইংল্যান্ড দল নিউজিল্যান্ড গমন করে। ইংল্যান্ডের বিপক্ষে দুই খেলার সিরিজে অংশ নেন। সিরিজের দ্বিতীয় টেস্টে ইংল্যান্ডের বিপক্ষে অভিষেক ঘটে তার। খেলায় তিনি দুই উইকেট দখল করেন।
১৯৭১-৭২ মৌসুম শেষে নিউজিল্যান্ডের সদস্যরূপে ওয়েস্ট ইন্ডিজ গমন করেন। তবে, ছয়টি খেলায় অংশ নিয়ে মাত্র আট উইকেট পান ও একটি টেস্টে অংশ নিয়ে কোন উইকেটের সন্ধান পাননি।
১৯৭৩-৭৪ মৌসুমে ইয়ান চ্যাপেলের নেতৃত্বে অস্ট্রেলিয়া দলের নিউজিল্যান্ড গমন করে। অস্ট্রেলিয়ার বিপক্ষে সিরিজের প্রথম টেস্ট খেলার জন্যে নিউজিল্যান্ড দলের সদস্যরূপে মনোনয়ন লাভ করেন। ব্যাটসম্যানের উপযোগী পিচে তিনি কেবলমাত্র দুইটি উইকেট লাভ করতে পেরেছিলেন। খেলাটি ড্রয়ে পরিণত হয়েছিল। এ খেলার মাধ্যমেই তার প্রথম-শ্রেণীর খেলোয়াড়ী জীবনের সমাপ্তি ঘটে। এ পর্যায়ে তার বয়স ছিল ২৬ বছর।
কর্মজীবন
ডুনেডিনে শিক্ষকতা পেশায় সংক্ষিপ্তকাল কর্মরত ছিলেন। ১৯৭০-এর দশকে ব্যঙ্গচিত্রবিদ হিসেবে নিজেকে পরিচিত করে তুলেন। এ পর্যায়ে তিনি রাজনীতিবিদ, ক্রীড়াব্যক্তিত্ব ও পাঠকের চোখে নিউজিল্যান্ড ও বিদেশের জনপ্রিয় ব্যক্তিদের নিয়ে কাজ করেন। পাশাপাশি সমসাময়িক মৃত্যুবরণকারী জনপ্রিয় ব্যক্তিদেরসহ ক্যাথরিন ম্যান্সফিল্ডের ছয়টি প্রতিকৃতি অঙ্কন করেছিলেন।
যোসেফ রোমানোস ও গ্রান্ট হার্ডিং ১৯৯১ সালে অকল্যান্ডের রাগবি প্রেস থেকে তার অঙ্কিত ‘১০০ গ্রেট রাগবি ক্যারেকটার’ শীর্ষক গ্রন্থ প্রকাশ করে। ওতাগো ডেইলি টাইমসের সম্পাদকীয় পৃষ্ঠাকে ওয়েবসাইট হিসেবে পরিচিত পেয়েছে ও এতে তিনি নিয়মিতভাবে অংশ নিতেন। বর্তমানে তিনি ব্যক্তিগত কাজে লিপ্ত রয়েছেন।
ব্যক্তিগত জীবন
মারে ওয়েবের দুই বোন ও রিচার্ড নামীয় ভ্রাতা রয়েছে। ১৯৬৮ সালে ওয়েলিংটন পোতাশ্রয়ে ডুবে যাওয়া ওয়াহাইনের আরোহী ছিলেন। এ পর্যায়ে তিনি ডুবন্ত অবস্থা থেকে একটি ক্ষুদে শিশুকে উদ্ধার করেছিলেন।
ওতাগো বিশ্ববিদ্যালয় থেকে স্নাতকধারী হন। সেখানে তিনি ভূগোল বিষয়ে অধ্যয়ন করেন। বর্তমানে তিনি ডুনেডিনে বসবাস করছেন। ব্যক্তিগত জীবনে বিবাহিত তিনি। দুইবার পাণিগ্রহণ করেন ও তাদের তিন পুত্র ও এক কন্যা রয়েছে। তার কনিষ্ঠ ভ্রাতা রিচার্ড ওয়েব পেস বোলার হিসেবে ওতাগো দলসহ নিউজিল্যান্ডের সদস্যরূপে কেবলমাত্র একদিনের খেলায় অংশ নিয়েছিলেন।
ধনবাড়ী পৌরসভা
ধনবাড়ী পৌরসভা বাংলাদেশের ঢাকা বিভাগের টাঙ্গাইল জেলার ধনবাড়ী উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ মনিরুজ্জামান বকল (২০২১-বর্তমান)
অলিভিয়া সরকার
অলিভিয়া সরকার( অলিভিয়া সরকার  ) (জন্ম ২০ মে ১৯৯৩) একজন ভারতীয় বাঙালি মডেল এবং অভিনেত্রী । তিনি  মূলত বাংলা ধারাবাহিকে  কাজ করেন । তিনি  জয়ীতে  খলনায়িকা মালিনী সেন  হিসেবে এবং  সীমারেখায় টিয়া হিসেবে অভিনয়ের জন্য পরিচিত ।
বাসুদেব বর্মন
বাসুদেব বর্মন (৫ অক্টোবর ১৯৩৫) চতুর্দশ লোকসভায় মথুরাপুর লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
জীবনী
বাসুদেব বর্মন ১৯৩৫ সালের ৫ অক্টোবর জন্মগ্রহণ করেন। তিনি কলকাতা বিশ্ববিদ্যালয় থেকে ফলিত রসায়নে স্নাতকোত্তর শিক্ষা সম্পন্ন করেন। তিনি কলকাতা বিশ্ববিদ্যালয়ের কেমিকৌশল বিভাগে এনার্জি টেকনোলজি বিষয়ে পড়াতেন। এছাড়া, কল্যাণী বিশ্ববিদ্যালয়ের উপাচার্য হিসেবেও দায়িত্ব পালন করেছেন তিনি।
বাসুদেব বর্মন ২০০৪ সালে মথুরাপুর থেকে লোকসভার সদস্য হিসেবে নির্বাচিত হয়েছিলেন। পঞ্চদশ লোকসভা নির্বাচনে তিনি রানাঘাট লোকসভা কেন্দ্র থেকে নির্বাচন করে পরাজিত হন তিনি।
অভিমান (চলচ্চিত্র)
অভিমান ২০১৬ সালের একটি ভারতীয় বাংলা চলচ্চিত্র যা পরিচালনা করছেন রাজ চক্রবর্তী এবং এতে অভিনয় করেছেন জিৎ, সায়ন্তিকা বন্দ্যোপাধ্যায়, শুভশ্রী গাঙ্গুলী। এটি তেলুগু ছবির পুনর্নির্মাণ।
জেফ জোন্স
আইভর জেফ্রি জোন্স (Jeff Jones; জন্ম: ১০ ডিসেম্বর, ১৯৪১) কারমার্থেনশায়ারের ডাফেন এলাকায় জন্মগ্রহণকারী ওয়েলসীয় বংশোদ্ভূত প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ বামহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন জেফ জোন্স।
আন্তর্জাতিক ক্রিকেট
সমগ্র খেলোয়াড়ী জীবনে ১৫টি টেস্টে অংশগ্রহণের সুযোগ পেয়েছিলেন জেফ জোন্স। এ সময়ে তিনি চুয়াল্লিশ উইকেট লাভ করেছিলেন। ২১ জানুয়ারি, ১৯৬৪ তারিখে টেস্ট ক্রিকেটে অভিষেক ঘটে তার। ১৯৬৩-৬৪ মৌসুমে ভারত গমন করেন। বোম্বে টেস্টের মাধ্যমে ভারতের বিপক্ষে আন্তর্জাতিক ক্রিকেট খেলতে শুরু করেন। সর্বমোট ১৫ টেস্টে অংশগ্রহণ করেছিলেন তিনি।
ওয়েস্ট ইন্ডিজ গমন, ১৯৬৭-৬৮
১৯৬৭-৬৮ মৌসুমে ক্যারিবীয় দ্বীপপুঞ্জে যান ও শীর্ষস্থানীয় বোলারের ভূমিকায় অবতীর্ণ হয়েছিলেন। তবে, চূড়ান্ত টেস্টের শেষ ওভারটি বেশ সাহসীকতার সাথে আটকিয়ে ইংল্যান্ডের ১-০ ব্যবধানে সিরিজ বিজয়ে প্রভূতঃ ভূমিকা রেখেছিলেন। গায়ানার জর্জটাউন টেস্টে ব্যাটিং করে বেশ জনপ্রিয়তা অর্জন করেছিলেন। সচরাচর ব্যাট হাতে এগারো নম্বরে ব্যাটিংয়ে নেমে খেলার শেষ ওভারে ল্যান্স গিবসের বলে বোল্ড হন। এরফলে ইংল্যান্ড দল পরাজয়ের হাত থেকে রক্ষা পেয়ে ড্রয়ের দিকে নিয়ে যায় ও ওয়েস্ট ইন্ডিজের বিপক্ষে ১-০ ব্যবধানে সিরিজ জয়ে সমর্থ হয়।
অবসর
১৯৬৮ সালের শুরুতে আঘাতের কবলে পড়ে গ্রীষ্মকালীন অ্যাশেজ সিরিজের বাইরে থাকতে বাধ্য হন তিনি। পূর্ণাঙ্গ সুস্থ হবার প্রাক্কালে ঐ বছরের শেষদিকে কনুইয়ের জোড়ায় বাতরোগের লক্ষ্মণ ধরা পড়ে। বোলিং ভঙ্গীমা পরিবর্তনের প্রয়াস চালান। তবে তা কার্যকর হয়নি। এরপর তিনি প্রথম-শ্রেণীর খেলোয়াড়ী জীবনকে বিদায় জানাতে বাধ্য হন। তখন তার বয়স ছিল মাত্র ২৬ বছর। কনুইয়ের আঘাতের কারণে ক্রিকেট খেলা থেকে অবসর গ্রহণের পর মদ্য উৎপাদনকে পেশা হিসেবে গ্রহণ করেন।
ব্যক্তিগত জীবনে বিবাহিত ছিলেন। তার সন্তান সাইমন জোন্স গ্ল্যামারগনের ডানহাতি ফাস্ট বোলারসহ ইংল্যান্ডের পক্ষে টেস্ট ক্রিকেটে অংশগ্রহণ করেছেন। ১১ এপ্রিল, ২০০৬ তারিখে লন্ডনে অনুষ্ঠিত উইজডেন কর্তৃক মধ্যাহ্নভোজন অনুষ্ঠানে স্বীয় সন্তান সাইমন জোন্সকে অন্যতম বর্ষসেরা ক্রিকেটারের পুরস্কার প্রদান করেন।
মূল্যায়ন
বেশ শক্ত মজবুত গড়নের বামহাতি ফাস্ট বোলার ছিলেন জেফ জোন্স। তবে, আঘাতের কবলে পড়ে অকালেই তার খেলোয়াড়ী জীবনের পরিসমাপ্তি ঘটেছিল। সমগ্র খেলোয়াড়ী জীবনে তার ব্যাটিং গড় ছিল মাত্র ৩.৯৭। তন্মধ্যে, অধিকাংশ ইনিংসেই অপরাজিত ছিলেন তিনি।
টু সান্স ইন দ্য সানসেট
"টু সান্স ইন দ্য সানসেট" ব্রিটিশ রক ব্যান্ড পিংক ফ্লয়েডের ১৯৮৩ সালে প্রকাশিত দ্বাদশ স্টুডিও অ্যালবাম দ্য ফাইনাল কাট-এর ৬ষ্ঠ ট্র্যাক। ১৯৮৫ সালে ব্যান্ড ত্যাগের পূর্বে এটি ছিল ব্যান্ডের সঙ্গে রজার ওয়াটার্সের চূড়ান্ত কালানুক্রমিক অবদান।
দ্য ফাইনাল কাট অ্যালবামের কোনও প্রচারমূলক সফর না হওয়ায়, অ্যা মৌমানট্রি ল্যাপ্‌স অব রিজন এবং দ্য ডিভিশন বেল সফরের সময় এই অ্যালবামটি ব্যান্ড কর্তৃক পুরোপুরি বাদ দেয়া হয়েছিল। "টু সান্স ইন দ্য সানসেট" গানটি কখনও সরাসরি পরিবেশিত হয়নি। তবে গানটি প্রকাশের প্রায় ৩৫ বছর পরে, একক শিল্পী হিসেবে রজার ওয়াটার্স, ব্রাজিলের বাইয়া, সালভাদোর ইটিয়াপাভা আরিনা ফন্টে নোভাতে ২০১৮ সালের ১৭ অক্টোবর অনুষ্ঠিত আস + দেম সফরের একটি কনসার্টে তার প্রিমিয়ার করেছিলেন।
লিরিক ও সঙ্গীত
গানের "the sun is in the east, even though the day is done" দ্বারা পারমাণবিক বিস্ফোরণের জ্বলন্ত আগুনের উল্লেখ করা হয়েছে। গানটি আংশিকভাবে আঞ্জ্রেজ ওয়াজদার চলচ্চিত্র অ্যাশেজ অ্যান্ড ডায়মন্ড দ্বারা অনুপ্রাণিত হয়েছিল (পোলিশ: পপি-আই ডায়ামেন্ট)।
অধিবেশন ড্রামবাদক অ্যান্ডি নিউমার্ক এই গানে ড্রাম বাজিয়েছেন, কারণ সে সময়ে পিংক ফ্লয়েডের ড্রামবাদক নিক মেইসন জটিল সময় স্বাক্ষর পরিবর্তনের কারণে গানটি সঞ্চালন করতে অক্ষম ছিলেন। গানটির শুরু এবং শেষ ৯/৮ তালে হয়, অন্যদিকে গানের বেশিরভাগ অংশ ৪/৪ (বা "প্রচলিত সময়") তালে রয়েছে এবং এটি ৭/৮ এবং ৩/৮ এর অতিরিক্ত পদক্ষেপের সাথে বিরামচিহ্নযুক্ত। জটিলতার সাপেক্ষে, রিদম গিটারের মূল থিমটি বিন্দুযুক্ত অষ্টম নোটগুলিতে জোর দিয়ে কর্ড পরিবর্তন করে, সুতরাং তিনটি অষ্টম নোটের বিট দুটি সমানভাবে বিভক্ত। গানটি পূর্বের পিংক ফ্লয়েড অ্যালবাম, দ্য ওয়াল-এর "মাদার" গানের মত নয়, এবং সেই গানে মেইসনের পরিবর্তে জেফ পোরকারো ড্রাম বাজিয়েলিলেন।
অভ্যর্থনা
দ্য ফাইনাল কাট অ্যালবামের একটি পর্যালোচনায়, কনসেকুয়েন্স অব সাউন্ডের জাস্টিন গারবার "টু সান্স ইন দ্য সানসেট" গানটিকে "অ্যালবামের মুকুট অর্জন" হিসাবে বর্ণনা করেছেন।
কর্মিবৃন্দ
সাথে:
সুলতান
সুলতান (سلطان Sulṭān, ) হল শাসন সংক্রান্ত একটি পদবি। মূলত এটি একটি আরবি বিশেষ্য যার অর্থ “শক্তি”, “কর্তৃত্ব”, “শাসকত্ব”। এর উৎপত্তি হয়েছে সুলতাহ থেকে যার অর্থ "কর্তৃত্ব" বা "ক্ষমতা"। পরবর্তীতে এটি বিভিন্ন শাসকের উপাধি হিসেবে ব্যবহৃত হয়। এসকল শাসকরা খিলাফত কর্তৃক সরাসরি নিয়ন্ত্রিত না হয়ে সার্বভৌমভাবে শাসন করতেন। সুলতান কর্তৃক শাসিত অঞ্চলকে সালতানাত বলা হয়।
নারায়ণগঞ্জ–লাকসাম কর্ড রেলপথ
নারায়ণগঞ্জ–লাকসাম কর্ড রেলপথ হলো ৯০ কিলোমিটার দীর্ঘ প্রস্তাবিত ডুয়েল গেজ রেলপথ। এটি বাংলাদেশ সরকারের রেলপথ মন্ত্রণালয়ের অধীনে নির্মিত হবে। এই রেলপথ নারায়ণগঞ্জ, মুন্সীগঞ্জ ও কুমিল্লা জেলার মধ্য দিয়ে ঢাকা ও চট্টগ্রামকে সরাসরি সংযুক্ত করবে।
পটভূমি
ঢাকা স্টেট রেলওয়ে ১৮৮৪-১৮৮৫ সালে নারায়ণগঞ্জ থেকে ঢাকা হয়ে ময়মনসিংহ পর্যন্ত দীর্ঘ মিটারগেজ রেলপথ নির্মাণ করে। এই রেলপথটি মূলত পাট সংগ্রহের জন্য করে কলকাতায় প্রেরণের জন্য চালু করা হয়েছিলো।   চট্টগ্রাম বন্দরের সাথে রেল সংযোগের জন্য আসামের চা চাষীদের দাবির পরিপ্রেক্ষিতে আসাম বেঙ্গল রেলওয়ে ১৮৯১ সালে বঙ্গের পূর্ব দিকে একটি রেলপথ নির্মাণ শুরু করে। চট্টগ্রাম ও কুমিল্লার মধ্যে একটি  বিশিষ্ট রেলপথ ১৮৯৫ সালে রেল চলাচলের জন্য উন্মুক্ত করা হয়। মেঘনার পূর্ব তীরে চলমান এই রেলপথের সাথে মেঘনার পশ্চিম তীরের রেল ব্যবস্থার সাথে সংযুক্ত করার প্রয়াসে টঙ্গী–আখাউড়া রেলপথ ১৯১০ থেকে ১৯১৪ সালের মধ্যে তৈরি হয়।
ঢাকা থেকে রেলগাড়িতে করে চট্টগ্রাম যেতে হলে নারায়ণগঞ্জ–বাহাদুরাবাদ ঘাট, টঙ্গী–ভৈরব–আখাউড়া ও আখাউড়া–লাকসাম–চট্টগ্রাম রেলপথ দিয়ে যেতে হয়, তাই রেলপথে ঢাকা থেকে চট্টগ্রামের দূরত্ব ৩২৪ কিমি হয়ে দাঁড়ায়। বিদ্যমান যাত্রাপথে ঢাকা থেকে চট্টগ্রাম যেতে কমপক্ষে ৬ ঘণ্টা সময় লাগে। তাই এই পথের দূরত্ব কমাতে বাংলাদেশের স্বাধীনতার দুই বছর আগে একটি কর্ড রেলপথ নির্মাণের পরিকল্পনা করা হয়েছিলো। পরিকল্পনা অনুযায়ী পরিচালিত জরিপ অনুযায়ী ঢাকা থেকে লাকসাম পর্যন্ত পরিকল্পিত কর্ড রেলপথ নির্মাণ করা হলে রেলপথে ঢাকা থেকে চট্টগ্রামের দূরত্ব ২১৪ কিলোমিটার কমে যাবে বলে জানা যায়। প্রস্তাবিত কর্ড রেলপথ নির্মাণের জন্য পাকিস্তান সরকারের বাজেট ছিলো ₨২৬ কোটি। কিন্তু বাংলাদেশের মুক্তিযুদ্ধ শুরু হওয়াসহ অন্যান্য সমস্যার কারণে এ প্রকল্প বাস্তবায়ন করা সম্ভব হয়নি।
উন্নয়ন
দেশ শত্রুমুক্ত হওয়ার প্রায় পাঁচ বছর পরে কর্ড রেলপথের একটি ট্রাফিক জরিপ প্রস্তুত করা হয়েছিলো। সেই জরিপে কর্ড রেলপথ নির্মাণের জন্য দুটি যাত্রাপথ প্রস্তাব করা হয়। প্রথম প্রস্তাবিত যাত্রাপথের দৈর্ঘ্য ছিল ১১০ কিলোমিটার ও দ্বিতীয় রুটের দৈর্ঘ্য ৯০ কিলোমিটার। বাংলাদেশ সরকার এর নির্মাণের জন্য বাজেট করে । সরকার ১৯৮০-এর দশকে কর্ড রেলপথের জন্য একটি সম্ভাব্যতা সমীক্ষা পরিচালনা করে, কিন্তু নব্বইয়ের স্বৈরাচার বিরোধী আন্দোলনের পর প্রকল্পটি স্থগিত হয়ে যায়। তারপরে শেখ হাসিনার প্রথম মন্ত্রিসভার সময় গঠিত রেলওয়ে পুনর্গঠন সংস্কার প্রণয়ন কমিটি ১৯৯৮-১৯৯৯ আর্থিক বছরে কর্ড রেলপথের জন্য BDT৯০০ কোটি বরাদ্দের সুপারিশ করেছিলো। ২০০৬ সালে খালেদা জিয়ার দ্বিতীয় মন্ত্রিসভার সময় সরকার এসএম এএমইসি ইন্টারন্যাশনাল প্রাইভেট লিমিটেডকে কর্ড রেলপথের জন্য আরেকটি জরিপ করার জন্য নিযুক্ত করে। সেই সমীক্ষায় এর বাজেট ছিল ।
২০১৫ সালে দেশের তৎকালীন রেলমন্ত্রী মুজিবুল হক মুজিব পূর্বে নির্ধারিত কর্ড রেলপথের যাত্রাপথের পরিবর্তে নারায়ণগঞ্জ রেলওয়ে স্টেশন থেকে কুমিল্লা জেলার দাউদকান্দি হয়ে কুমিল্লা রেলওয়ে স্টেশন পর্যন্ত একটি নতুন রেলপথ নির্মাণের ঘোষণা দেন, যা পরের বছর শুরু করার জন্য নির্ধারিত হলেও শুরু হয়নি। ২০১৮ সালে শেখ হাসিনার তৃতীয় মন্ত্রিসভা কর্ড রেলপথের প্রস্তাবিত যাত্রাপথে ঢাকা–চট্টগ্রাম উচ্চগতির রেলপথ নির্মাণের পরিকল্পনা নিয়ে কাজ শুরু করে, যা পরিবহন বিশেষজ্ঞদের দ্বারা সমালোচিত হয়েছিলো। কিন্তু অত্যধিক ব্যয় বিবেচনা করে প্রকল্পটি স্থগিত করা হয় ও কর্ড রেলপথের উপর গুরুত্ব দিয়ে একটি নতুন সম্ভাব্যতা অধ্যয়ন শুরু করা হয়। ২৫ সেপ্টেম্বর ২০২১ সালে রেলমন্ত্রী নূরুল ইসলাম সুজন কর্ড রেলপথ নির্মাণের জন্য একটি নতুন পরিকল্পনার প্রতিশ্রুতি দেন যা ঢাকা থেকে চট্টগ্রামের রেলপথের দূরত্ব ৭০ কিলোমিটার কমিয়ে দেবে। ১১ জানুয়ারি ২০২৩-এ সরকারি ক্রয়াদেশ সংক্রান্ত মন্ত্রিসভা কমিটি কর্ড রেলপথের নির্মাণ প্রকল্পের সম্ভাব্যতা অধ্যয়ন ও বিশদ নকশা করার জন্য রেল মন্ত্রণালয়কে অনুমতি দেয়।
বাগলানী জাদিদ জেলা
বাগলানী জাদিদ (আয়তন: ১,৬১৩ কিঃমি²) উত্তর আফগানিস্তানের বাগলান প্রদেশের একটি জেলা। ২০০৪ সালের আদমশুমারী অনুযায়ী বাগলানী জাদিদ জনসংখ্যা ছিল প্রায় ১১৯,৬০৭ জন।
ভৌগোলিক অবস্থান
জেলাটি প্রদেশের উত্তরের অংশে অবস্থান করছে। এটি উত্তরে কুন্দুজ প্রদেশ এবং পশ্চিমে সামানগান প্রদেশের সীমান্ত বরাবর অবস্থিত। অধিকাংশ লোকজন এখানকার কুন্দুজ নদীর উপত্যকাতে বসবাস করে থাকেন। এলাকাটির সংখ্যাগরিষ্ঠ অধিবাসী পাহাড়ী এলাকায় বসবাস করে থাকেন।
জনসংখ্যার উপাত্ত
আফগানিস্তানের গ্রামীণ পুনর্বাসন ও উন্নয়ন মন্ত্রণালয়ের মতে, ২০০৪ সালে জেলাটিতে জনসংখ্যা প্রায় ১১৯,৬০৭ জন লোক বসবাস করত। যেখানে জাতিগতভাবে, পশতুন জনসংখ্যার প্রায় ৫০% লোক বসবাস যা সংখ্যাগরিষ্ঠতার দিক থেকে এগিয়ে, এছাড়া ৪০% তাজিকদের বসতি রয়েছে এবং অবশিষ্ট ১০% উজবেক রয়েছে।
সেক্স কোর্ট
সেক্স কোর্ট হল একটি মার্কিন প্রাপ্তবয়স্ক-থিমযুক্ত কেবল টিভি শো যা ' প্লেবয় ম্যাগাজিন প্রোডাকশন' দ্বারা প্রযোজনা করা হয়েছিল যেটি ১৯৯৮ সালে প্লেবয় টিভিতে আত্মপ্রকাশ করেছিল। এতে অভিনয় করেছেন জুলি স্ট্রেন, আলেকজান্দ্রা সিল্ক।
মুম্বই ফুটবল ক্লাব
মুম্বই এফ সি একটি ভারতীয় ফুটবল দল। মুম্বইর এই দলটি বর্তমানে ভারতীয় ফুটবলের সর্বোচ্চ স্তর আই-লিগ প্রথম ডিভিশনে খেলছে।
বসুন্ধরা (দ্ব্যর্থতা নিরসন)
বসুন্ধরা দ্বারা নির্দেশিত হতে পারে:
সার্চ ফর দ্য পারফেক্ট গার্লফ্রেন্ড
সার্চ ফর দ্য পারফেক্ট গার্লফ্রেন্ড হল একটি দম্পতি-ভিত্তিক প্রাপ্তবয়স্ক- রিয়েলিটি শো, যা বর্তমানে প্লেবয় টিভিতে প্রচারিত হচ্ছে।
চারুপ্রভা সেনগুপ্ত
চারুপ্রভা সেনগুপ্ত (২৯ মার্চ ১৮৯৭ - ২০ এপ্রিল ১৯৭৫) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিকন্যা।
পরিবার
চারুপ্রভা সেনগুপ্ত ১৮৯৭ সালে ময়মনসিংহের কাঁঠালিয়া গ্রামে জন্মগ্রহণ করেন। কিন্তু পিতৃভূমি ছিল বংশী গ্রাম। তার পিতার নাম মহেশ্চন্দ্র সেনগুপ্ত ও মাতার নাম কুসুমকুমারী দেবী। তার দিদি ছিলেন হেমপ্রভা দাসগুপ্ত। ভারতবন্ধু সেনগুপ্তের সাথে বিবাহ হয় ।
রাজনৈতিক জীবন
চারুপ্রভা সেনগুপ্ত নারীশিক্ষার জন্য অন্ত;পুর শিক্ষা সমিতি গঠন করেন। তিনি প্রিয়পুজা নামে একটি পুস্তিকা প্রকাশ করেন। তিনি পিকেটিং, বে-আইনী সভা ও শােভাযাত্রায় যােগদান প্রভৃতি কাজ তিনি করে যেতে থাকেন। রাজবাড়ির অনেক মেয়ে এবং বউ ঘরের বাধা ভেঙে তখন সাহস করে। বেরিয়ে এলেন। ১৯৩০ সালের জুলাই মাসে তাঁকে রাজদ্রোহমূলক বক্তৃতা করার অভিযােগে গ্রেপ্তার ও জরিমানা করা হয়। তিনি লবণ আইন অমান্য আন্দোলনে যোগ দেন। ১৯৩২ সালের আন্দোলনে আইন অমান্য করার অভিযােগে তাকে পুনরায় গ্রেপ্তার করে ১৬ মাসের সশ্রম কারাদণ্ড দেওয়া হয়। ১৯৩৩ সালে বেরিয়ে এসে তিনি হরিজন-বিদ্যালয়ের কাজে ও চরকা খদ্দর ইত্যাদি গঠনমূলক কাজে আত্মনিয়ােগ করেন।
মৃত্যু
তিনি ১৯৭৫ সালে ২০এপ্রিলে মৃত্যুবরণ করেন।
তিয়াগো পানুসাত
তিয়াগো পানুসাত (Tiago Pagnussat; জন্ম: ১৭ জুন ১৯৯০) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব নাগোইয়া গ্রাম্পাসে হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
তিয়াগো পানুসাত ১৯৯০ সালের ১৭ই জুন তারিখে ব্রাজিলের সাও জোর্জে দোয়েস্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিজয় সরণি
বিজয় সরণি ঢাকা শহরের একটি প্রধান রাস্তা। ফার্মগেট থেকে পুরাতন বিমানবন্দরের মাঝামাঝি সনি র‌্যাংগস ভবন হতে খামার বাড়ি হতে রোকেয়া সরণীকে আড়াআড়ি সংযুক্ত করেছে। ব্যস্ত সড়ক, এক মাথায় ম্যুরাল বিজয় সরণি ফোয়ারা ও অন্য মাথায় একটি জঙ্গি বিমান সড়ক দ্বীপে বসানো আছে। এর এক পাশে বঙ্গবন্ধু শেখ মুজিবুর রহমান নভোথিয়েটার অবস্থিত।
২০০৪ দক্ষিণ এশীয় গেমস
২০০৪ দক্ষিণ এশীয় গেমস বা ৯ম সাফ গেমস হল দক্ষিণ এশীয় গেমসের ৯ম আসর যা ২৯ মার্চ থেকে ৪ এপ্রিল পাকিস্তানের ইসলামাবাদে অনুষ্ঠিত হয়। মূলসূচী অনুযায়ী প্রতিযোগিতাটি ২০০১ সালে অনুষ্ঠিত হওয়ার কথা ছিল কিন্তু যুক্তরাষ্ট্রে ৯/১১ হামলার কারণে তা হয়নি। এ আসরের প্রতিপাদ্য বিষয় ছিল সীমানা ছাড়িয়ে।
মোহনা টিভি
মোহনা টিভি বাংলাদেশ থেকে সম্প্রচারিত উপগ্রহ-ভিত্তিক বাংলা ভাষার স্যাটেলাইট টেলিভিশন চ্যানেল। এর স্টুডিও ঢাকার মিরপুরে অবস্থিত।
ইতিহাস
thumb|মোহনা টিভির সংবাদ স্টুডিও ১১ ই নভেম্বর ২০১০ সালে মোহনা টিভি চালু করা হয়। মোহনা টিভি সর্বশেষ প্রযুক্তি ব্যবহার করে বাংলা সংস্কৃতি ও ভাষা প্রচার সংকল্প নিয়ে যাত্রা শুরু করে। বাংলাদেশের তথ্য ও সংস্কৃতি বিষয়ক মন্ত্রীর আবুল কালাম আজাদ প্রধান অতিথি হিসাবে উদ্বোধনী অনুষ্ঠানের উদ্বোধন করেন এবং মোহনা টেলিভিশনের সম্প্রচারের বোতাম টিপে চালু করেন।
অনুষ্ঠান
এই চ্যানেলটিতে মূলত বাংলা নাটক, চলচ্চিত্র, সরাসরি অনুষ্ঠান, আলোচনার অনুষ্ঠান, গান, ইসলামি অনুষ্ঠান এবং সংবাদগুলি প্রদর্শন করে। এছাড়া সকাল ১০.৩০, ১২.৩০, দুপুর ২.৩০, ৪.৩০, সন্ধ্যা ৭ টা, ১০.৩০ এবং ১২.৩০ এ খবর প্রচার করে।
সম্প্রচার
মোহনা টেলিভিশনের নিজস্ব স্যাটেলাইট স্টেশন রয়েছে। টেলস্টার ১০ উপগ্রহে ডিজিটাল সিগন্যাল সম্প্রচার করতে ভূ স্টেশন ব্যবহার করা হয়। এই স্যাটেলাইটটির সমগ্র এশিয়া, মধ্য প্রাচ্য, আফ্রিকা এবং ইউরোপ জুড়ে বিশাল কভারেজ রয়েছে।
ইধিকা পাল
ইধিকা পাল (ইংরেজিঃ Idhika Paul) ০২ জুলাই, ১৯৯৮ কলকাতায় জন্মগ্রহণ করেন, কলকাতার বাংলা সিরিয়ালের জনপ্রিয় একজন অভিনেত্রী। তিনি জি বাংলার জনপ্রিয় সিরিয়াল রিমলির হাত ধরে ছোট পর্দায় প্রথম অভিনয়ে হাতেখড়ি হয়। পরবর্তীতে জি বাংলারই  আরো একটি জনপ্রিয় ধারাবাহিক পিলুতে দ্বিতীয় প্রধান নায়িকা রঞ্জা চরিত্রে অভিনয় করে নিজের সাবলীল অভিনয় গুণেই তিনি মন জয় করে নিয়েছিলেন বাংলা সিরিয়ালের দর্শকদের।
তিনি কলকাতার বাংলা টেলিভিশনে মাত্র দুই সিরিয়াল করেই দারুণ জনপ্রিয়তা পায়। এছাড়া তিনি স্টার জলসায় কপালকুণ্ডলা ধারাবাহিকেও অভিনয় করেছেন ।
চলচিত্রে অভিষেক
তার অভিষেক হয় ঢাকাই সিনেমার সুপারস্টার শাকিব খানের বিপরীতে প্রিয়তমা চলচ্চিত্র মাধ্যমে।
ছবি মুক্তির পরপরই তিনি সামাজিক মাধ্যমে দারুণ সাড়া পেতে শুরু করেন এবং ভক্তদের কাছে তুমি প্রিয়তমা হিসাবে পরিচিতি পান।
নিদ্রা মন্দির
নিদ্রা মন্দিরগুলো ( স্বপ্ন মন্দির বা মিশরীয় নিদ্রা মন্দির হিসেবেও পরিচিত) কারও কারও দ্বারা সম্মোহনের প্রারম্ভিক উদাহরণ হিসাবে বিবেচিত হয়, যা ৪,০০০ বছর আগে ইমহোটেপে র প্রভাবাধীনে সংঘটিত হত।   ইমহোটেপ আচার্য এবং হেলিওপলিসের সূর্য দেবতা রা এর প্রধান যাজক হিসেবে নিষেবিত হতেন। বলা হয়ে থাকে তিনি প্রাচীন মিশরীয় সৃষ্টিকর্তা টাহ্‌ (Ptah) এর একজন পুত্র, আর তাঁর মাতা Khredu-Ankh নামের একজন নশ্বর।
আটলান্টিক সেতু, পানামা
এর পাশেই আরও একটি সেতু ছিল, যা নভেম্বর ২০১৮ সালে ভেঙে ফেলা হয়, যা ১৯৪২ সালে নির্মিত হয়েছিল।
সেতুটি একটি দ্বি-পাইলন, দ্বি-তল, কংক্রিট গার্ডার, তার সংযুক্ত সেতু, যার মূল স্প্যান ৫৩০ মিটার (১,৭৪০ ফুট) এবং দুটি পাশের স্প্যান ২৩০ মিটার (৭৫০ ফুট) দীর্ঘ। সেতুর পূর্ব এবং পশ্চিমের সংযোগ পথগুলি যথাক্রমে ১,০৭৪ মিটার (৩,৫২৪ ফুট) এবং ৭৫৬ মিটার (২,৪৮০ ফুট) দীর্ঘ। এই সেতুটি এইচপিডিআই এবং লুই বার্গার গোষ্ঠী এর সমন্বয়ে গঠিত চায়না কমিউনিকেশন কনস্ট্রাকশন কোম্পানি (সিসিসিসি) দ্বারা নকশা করা হয় এবং ভিঞ্চি কনস্ট্রাকশন দ্বারা নির্মিত হয়।
পথ
এই সেতুটি পূর্বের বলিভার হাইওয়ে এবং অনুন্নত পশ্চিমাঞ্চলের মধ্যে স্থানীয় সংযোগ সড়কের (এখনও নামবিহীন) একটি অংশ। এটি নিকটবর্তী পানামা খালের ফেরি ব্যবস্থাকে প্রতিস্থাপন করে। এটি কুলেব্রা কাটের (পুয়েন্ট সেন্টেনারিও) উত্তরের একমাত্র সেতু।
নির্মাণ
সেতুটি নির্মাণের জন্য তিনটি কনসোর্টিয়াম দরপত্র জমা করার জন্য অনুমোদন দেওয়া হয়: অ্যাকিয়ানা ইনফ্রায়েস্ট্রাকচারস-ট্রেডেকো (স্পেন এবং মেক্সিকো), ওডব্রেক্ট-হুন্ডাই জয়েন্ট ভেঞ্চার (ব্রাজিল এবং কোরিয়া) এবং ভিঞ্চি কনস্ট্রাকশন গ্রান্ড প্রজেটস (ফ্রান্স)। দরপত্রগুলি আগস্ট ২০১২ সালে গৃহীত হয়।
২০১২ সালের অক্টোবরে পানামা খাল কর্তৃপক্ষ আটলান্টিক পাশের তৃতীয় (স্থায়ী) সেতু নির্মাণের জন্য ফরাসি সংস্থা ভিঞ্চি কনস্ট্রাকশনকে $৩৬৬ মিলিয়ন মার্কিন ডলার মূল্যের একটি চুক্তি প্রদান করে। সে সময় সেতুটির কোনও নাম ছিল না, তবে তৃতীয় সেতু এবং আটলান্টিক পাশের সেতু, পাশাপাশি আটলান্টিক সেতু নামটি ব্যবহৃত হয়।
সেতু এবং সংযোগ সেতুগুলির নির্মাণ কাজ, যা জানুয়ারী ২০১৩ সালে শুরু হয়। সেতুর নির্মাণ সম্পূর্ণ করতে সাড়ে তিন বছর সময় নেওয়ার পরিকল্পনা করা হয় এবং ২০১৬ সালে এটি সমাপ্ত হবে বলে আশা করা হয়। সেতুটির মূল স্প্যানটি ৬ সেপ্টেম্বর ২০১৮ সালে কীড করা হয়েছিল (একক দফায় যোগ করা হয়)। পানামার রাষ্ট্রপতি লরেন্টিনো করটিজো এবং পানামা খালের প্রশাসক জর্জে কুইজানো শুক্রবার ২ আগস্ট ২০১৯ সালে সেতুটি উন্মোচন করেন।
শিবলি সাদিক
শিবলি সাদিক (জানুয়ারি ৯, ১৯৪১ - জানুয়ারি ৭, ২০১০) জাতীয় চলচ্চিত্র পুরস্কার ও বাচসাস পুরস্কারজয়ী বাংলাদেশী প্রখ্যাত চলচ্চিত্র পরিচালক।
কর্মজীবন
শিবলি সাদিক মোস্তাফিজুর রহমানের সহকারী হিসেবে চলচ্চিত্রে পদার্পণ করেন। তার পরিচালিত উল্লেখযোগ্য ছবিগুলো হচ্ছে নোলক, জীবন নিয়ে জুয়া, তিনকন্যা, দোলনা, ভেজা চোখ, অচেনা, মা মাটি দেশ, আনন্দ অশ্রু, মায়ের অধিকার, অন্তরে অন্তরে। ২০০৬ সালে তার পরিচালিত সর্বশেষ ছায়াছবি বিদেশিনী মুক্তি পায়।
মৃত্যু
শিবলি সাদিক দীর্ঘদিন রোগে ভুগে ২০১০ সালের ৭ জানুয়ারি মৃত্যুবরণ করেন। জানাজা শেষে তাকে উত্তরায় দাফন করা হয়।
কুলাউড়া-শাহবাজপুর রেলপথ
কুলাউড়া-শাহবাজপুর রেলপথ হচ্ছে বাংলাদেশ রেলওয়ের পূর্বাঞ্চল অধীনস্থ বাংলাদেশের একটি মিটার-গেজ রেলপথ যা মৌলভীবাজার জেলার কুলাউড়া উপজেলার কুলাউড়া জংশন থেকে মৌলভীবাজার জেলার বড়লেখা উপজেলার শাহবাজপুর হয়ে বাংলাদেশ সীমান্ত পেরিয়ে ভারত এর মহিষাশন রেল স্টেশনের সাথে যুক্ত। কুলাউড়া-শাহবাজপুর রেলপথ এর বাংলাদেশ অংশে শাহবাজপুর সর্বশেষ রেলওয়ে স্টেশন।
ইতিহাস
চট্টগ্রাম বন্দরের সাথে একটি রেলপথ সংযোগের জন্য আসামের চা উৎপাদনকারীদের দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়।
রেলপথ
কুমিল্লা–আখাউড়া–কুলাউড়া–বদরপুর রেলপথ অংশ ১৮৯৬–৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়।
কুলাউড়া–শাহবাজপুর ১৮৮৫ সালে আসাম-বেঙ্গল রেলওয়ের অংশ হিসেবে কুলাউড়া-শাহবাজপুর রেললাইন চালু হয়েছিল। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুলাউড়া–শাহবাজপুর রেলপথটির দৈর্ঘ্য ৪২ কিলোমিটার। অথবা, রেলপথটির দৈর্ঘ্য ৫২ দশমিক ৫৪ কিলোমিটার। কুলাউড়া–শাহবাজপুর রেলপথে মোট ৭টি স্টেশন রয়েছে (কুলাউড়া জংশন বাদে), এর মধ্যে জুড়ী, ধামাই, দক্ষিণভাগ, কাঁঠালতলী, বড়লেখা ও মুড়াউল রেলওয়ে স্টেশন অন্তর্ভুক্ত। এখানে উল্লেখ্য যে, পূর্বে শাহবাজপুর রেলওয়ে স্টেশনের সাথে ভারতের মহিশাষণ রেলওয়ে স্টেশনের সংযোগ ছিল। বড়লেখা উপজেলার লাতু সীমান্ত দিয়ে কুলাউড়া রেলওয়ে জংশন হয়ে আসাম রেলওয়ের ট্রেন দেশের বিভিন্ন অঞ্চলে আসা-যাওয়া করত। কুলাউড়া-শাহবাজপুর লাইনে চলাচলকারী ট্রেনটি এলাকাবাসীর কাছে 'লাতুর ট্রেন' নামে পরিচিত ছিল। ১৯৮৮ সালে রেলপথটি ট্রেন চলাচলের অনুপযোগী হিসেবে চিহ্নিত হয়। এর ১৪ বছর পর রেললাইনটি চলাচলের অনুপোযোগী হয়ে পড়ায় তা সংস্কার না করেই রেলওয়ে কর্তৃপক্ষ ২০০২ সালের ৭ জুলাই লাইনটি বন্ধ করে দেয়। এতে বড়লেখা, জুড়ী ও কুলাউড়া এলাকার লোকজন দুর্ভোগে পড়েন। এরপর লাইনটি চালু করার জন্য আন্দোলন করেন স্থানীয় জনপ্রতিনিধিসহ বাসিন্দারা। এর পরিপ্রেক্ষিতে ২০১৫ সালের ২৬ মে জাতীয় অর্থনৈতিক পরিষদের নির্বাহী কমিটির (একনেক) সভায় ৬৭৮ কোটি টাকা ব্যয়ে কুলাউড়া-শাহবাজপুর রেলপথ পুনঃস্থাপন প্রকল্প অনুমোদন হয়। প্রকল্পের পরামর্শক হিসেবে কাজ করছে ভারতের 'বালাজি রেল রোড সিস্টেমস'। কুলাউড়া-শাহবাজপুর রেলপথে সাতটি স্টেশনের চারটি বি ও দুটি ডি শ্রেণির হবে।
দীর্ঘ ১৬ বছর বন্ধ থাকা কুলাউড়া-শাহবাজপুর রেল যোগাযোগ ফের শুরু করার সিদ্ধান্ত নেওয়া হয়। ২০১৫ সালের ৬ জুন প্রধানমন্ত্রী ভিডিও কনফারেন্সের মাধ্যমে রেললাইনের কাজের ভিত্তিপ্রস্তরের ফলক উন্মোচন করেন। এতে ব্যয় হবে ৫৫৫ কোটি টাকা। ভারতীয় নির্মাণ প্রতিষ্ঠান কলকাতার কালিন্দি রেল নির্মাণ কোম্পানি এ রেললাইনের নির্মাণ কাজের ঠিকাদারি পেয়েছে। ব্রডগেজ এই রেললাইনটি চালু হলে কুলাউড়া থেকে শাহবাজপুর পর্যন্ত পাঁচটি ট্রেন চলাচল করবে। লোকাল ট্রেন ছাড়াও আন্তঃনগর ট্রেন চলাচল করবে। সেইসঙ্গে ভারতের মহীশাসন, করিমগঞ্জ, বদরপুর ও আসামের সঙ্গে রেল যোগাযোগের পথ সুগম হবে। ব্রিটিশ আমলের আসাম-বেঙ্গল রেল যোগাযোগ নতুন আঙ্গিকে পুনঃস্থাপন হবে। এতে বাণিজ্যিক আদান-প্রদান সহজলভ্য হবে। কম খরচে বাংলাদেশ-ভারতে মালপত্র পরিবহন সম্ভব হবে।
কুলাউড়া–সিলেট রেলপথ অংশটি ১৯১২–১৫ সালে উদ্বোধন করা হয়। এর ফলে পরবর্তীতে কুলাউড়া–সিলেট রেলপথ চালু হলে তৎকালীন কুলাউড়া স্টেশনটি জংশন স্টেশনে রুপান্তরিত হয়।
রেলব্যবস্থা
কুলাউড়া জংশন রেলওয়ে স্টেশনটি আখাউড়া-কুলাউড়া-ছাতক রেলপথের অন্তর্ভুক্ত। এই স্টেশন থেকে তিনটি দিকে রেলপথ গেছে, যথা: উত্তর-পশ্চিমে কুলাউড়া–সিলেট রেলপথ, দক্ষিণ-পশ্চিমে কুলাউড়া–শায়েস্তাগঞ্জ রেলপথ, এবং উত্তর-পূর্বে কুলাউড়া–শাহবাজপুর রেলপথ।
ব্রিটিশ আমলে আসাম ও চট্টগ্রামের মধ্যে সরাসরি যোগাযোগ স্থাপনে ১৮৯৮ সালে প্রথম করিমগঞ্জ থেকে শাহবাজপুর ও কুলাউড়া এবং আখাউড়া হয়ে চট্টগ্রাম পর্যন্ত রেললাইন স্থাপন করা হয়। শাহবাজপুর থেকে কুলাউড়া হয়ে আখাউড়া পর্যন্ত রেলপথ ট্রান্স-এশিয়ান রেলওয়ের একটি সাব-রুট। ভারতের করিমগঞ্জ জেলার মহীশ্মশান ও বাংলাদেশের শাহবাজপুরের মধ্যে সংযোগ স্থাপনের লক্ষ্যে ভারতীয় ক্রেডিট লাইনের (এলওসি) আওতায় এ রেলপথ পুনর্বাসনের জন্য একটি প্রকল্প বাস্তবায়নাধীন রয়েছে।
ব্রিটিশ ভারত সরকার ১৮৯৬ সালে কুলাউড়া থেকে শাহবাজপুর পর্যন্ত মিটারগেজ রেলপথ নির্মাণ করে। এ পথে আসাম থেকে সরাসরি চট্টগ্রাম বন্দর পর্যন্ত ট্রেন চলত। ২০০২ সালে রেলপথটি বন্ধ হয়ে যায় রক্ষণাবেক্ষণের অভাবে।
কুলাউড়া-শাহবাজপুর রেল সেকশন পুনর্বাসনে ৬৭৮ কোটি টাকায় রেলপথটি আবারও সচল করা হচ্ছে। এতে ভারত ঋণ দিচ্ছে প্রায় ৫৫৬ কোটি টাকা। বাকি ১২২ কোটি টাকার জোগান দেবে বাংলাদেশ। বিদ্যমান মিটারগেজ এমব্যাংকমেন্ট সংস্কারসহ ৫৩ কিলোমিটার ডুয়েলগেজ রেলপথ নির্মাণ করা হবে। পুরনো সেতু, কালভার্ট এবং স্টেশন পুনর্নির্মাণ করা হবে। প্রকল্প পরিকল্পনা অনুযায়ী আগামী দুই বছরে কাজ শেষ হবে।
বাংলাদেশ রেলওয়েকে একই গেজের রূপান্তরের অংশ হিসেবে আখাউড়া থেকে সিলেট রেললাইনকে ডুয়েলগেজে রূপান্তরের প্রকল্পের প্রস্তাব করা হয়।
ব্রাক্ষণবাড়িয়ার আখাউড়া থেকে ত্রিপুরার রাজধানী আগরতলা পর্যন্ত ডুয়েলগেজ রেলপথ নির্মাণ করা হবে। পুনর্বাসন করা হবে মৌলভীবাজারের কুলাউড়া থেকে আখাউড়া সংলগ্ন শাহবাজপুর পর্যন্ত রেলপথ। এই দুই প্রকল্পের নির্মাণ কাজের উদ্বোধন করবেন বাংলাদেশের প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদি। দুই দেশের প্রধানমন্ত্রী নিজ নিজ কার্যালয় থেকে ভিডিও কনফারেন্সের মাধ্যমে নির্মাণ কাজের উদ্বোধন করবেন। ভারতের ঋণে (এলওসি) প্রকল্প দুটি নির্মিত হচ্ছে। প্রকল্প দুটি বাস্তবায়ন হলে উত্তর-পূর্ব ভারতের সঙ্গে বাংলাদেশের সরাসরি রেল যোগাযোগ স্থাপিত হবে।
শেখতন্ত্র
শেখতন্ত্র (مشيخة [মাশিয়াখাহ্‌]) হল একটি সমাজ যা একজন শেখ কর্তৃক শাসিত হয়। এধরনের শাসনাঞ্চল প্রায় সব আরব রাষ্ট্রে, বিশেষত আরব উপদ্বীপে বিদ্যমান ছিল।
২০১৯–২০ ওয়েস্ট ইন্ডিজ ক্রিকেট দলের শ্রীলঙ্কা সফর
ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা ফেব্রুয়ারি থেকে মার্চ ২০২০-এ অনুষ্ঠিত হয়।
অলোক সরিন
অলোক সরিন ভারতের নতুন দিল্লীর একজন মনরোগ বিশেষজ্ঞ এবং মানসিক স্বাস্থ্যকর্মী। তিনি নয়াদিল্লীর সীতারাম ভারতীয় ইনস্টিটিউট অব সাইন্স অ্যান্ড রিসার্চের একজন পরামর্শক মনোবিজ্ঞানী। তিনি নয়াদিল্লীর নেহেরু মেমোরিয়াল মিউজিয়াম অ্যান্ড লাইব্রেরি, তিন মুর্তি ভবনের জ্যেষ্ঠ ফেলো। এছাড়াও তিনি ভারতের জন্য মানসিক স্বাস্থ্য নীতিমালা প্রনয়ণের জন্ঢ় ভারত সরকারের স্বাস্থ্য ও পরিবারকল্যাণ মন্ত্রণালয়ের গঠিত টাস্ক ফোর্সের একজন সদস্য ছিলেন।
সমলয় কক্ষপথ
সমলয় কক্ষপথ (ইংরেজি: synchronous orbit) হল এমন একটি কক্ষপথ যেটিতে প্রদক্ষিণরত কোনও বস্তুর (সাধারণত একটি প্রাকৃতিক উপগ্রহ) প্রদক্ষিণকাল বস্তুটি যে বস্তুটিকে প্রদক্ষিণ করছে (সাধারণত একটি গ্রহ) তার গড় আবর্তনকালের সমান হয় এবং প্রথমোক্ত বস্তুটির অভিমুখ শেষোক্ত বস্তুটির আবর্তনের সঙ্গে একই অভিমুখে থাকে। বামন গ্রহ প্লুটোর প্রাকৃতিক উপগ্রহ কেয়ারনের কক্ষপথটি হল সমলয় কক্ষপথের একটি জ্যোতির্বৈজ্ঞানিক উদাহরণ।
ব্লো-ব্জাং-ত্শুল-খ্রিম্স
ব্লো-ব্জাং-ত্শুল-খ্রিম্স তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুরাশিতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্লো-ব্জাং-ত্শুল-খ্রিম্স তিব্বতের খাম্স অঞ্চলের র্গ্যাল-রোং নামক স্থানে জন্মগ্রহণ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের দায়িত্ব লাভ করেন। ১৮৯০ খ্রিষ্টাব্দে তিনি দ্গা'-ল্দান বৌদ্ধবিহারের চুরাশিতম প্রধান হিসেবে নির্বাচিত হন এবং সাত বছর এই পদে থাকেন।
ক্যাফে ডি কোরাল
ক্যাফে ডি কোরাল হোল্ডিংস লিমিটেড (চীনা: 大家樂集團有限公司) হল হংকং-এর একটি ফাস্ট-ফুড চেইনশপ ও রেঁস্তোরার মালিক এবং পরিচালনাকারী গ্রুপ, যাদের মালিকানায় রয়েছে ক্যাফে ডি কোরাল, সুপার সুপার, দি স্প্যাগেটি হাউস, অলিভার’স সুপার স্যান্ডউইচ, আহ ইয়ে লেং টং এবং আরো অন্যান্য।
১৯৬৮ সালে প্রতিষ্ঠিত, ক্যাফে ডি কোরাল গ্রুপ ১৯৬৯ সালে হংকংয়ের কজওয়ে বে জেলায় তাদের প্রথম ক্যাফে ডি কোরাল রেঁস্তোরা খোলে। তারপর থেকে, গ্রুপটি সারা বিশ্ব জুড়ে তাদের ব্র্যান্ডের ৫৮০ টিরও বেশি আউটলেট খুলেছে। এটি হংকং এবং বিশ্বের বৃহত্তম চীনা ফাস্ট-ফুড রেস্টুরেন্ট গ্রুপ। শুধুমাত্র হংকং-এ, এটি এক দিনে প্রায় ৩০০,০০০ জনেরও বেশি লোককে খাবার সরবরাহ করে ।
প্রতিষ্ঠা
ক্যাফে দি কোরালের প্রধান প্রতিষ্ঠাতা হলেন ভিক্টর লো টাং-সিওং (১৯১৫-২০১৬) যিনি ভিটাসয়ের প্রতিষ্ঠাতা লো কুই-সিওং এবং ফেয়ারউডের প্রতিষ্ঠাতা লো ফং-চেংয়ের ভাই। আরেকজন প্রতিষ্ঠাতা হলেন লো কাই-মুক যিনি সম্পর্কে ভিক্টর লো টাং-সিওং-এর ভাগ্নে । ভিক্টর লো এমন একটি রেঁস্তোরার ধারণা করেছিলেন যা হংকংয়ের শ্রমিক শ্রেণিকে সাশ্রয়ী মূল্যে খাওয়াতে পারবে । তিনি ১৯৬৮ সালে ক্যাফে ডি কোরালের প্রতিষ্ঠা করেন এবং ১৯৬৯ সালের সেপ্টেম্বরে ৫৪ বছর বয়সে কজওয়ে বে-তে প্রথম রেঁস্তোরাটির কার্যক্রম শুরু করেন । পরের দশকে এই চেইনশপটি ধীরে ধীরে প্রসারিত হতে থাকে। ১৯৭৭ সালে, টিলিভিশন বিজ্ঞাপনের মাধ্যমে রেঁস্তোরাটির প্রচার শুরু হয়। ১৯৭৯ সালে, রেঁস্তোরাটি খরচ কমানোর জন্য এবং ধারাবাহিকতা নিশ্চিত করার জন্য তার প্রথম খাদ্য প্রক্রিয়াকরণ প্ল্যান্ট স্থাপন করে । ১৯৮৬ সালে, ক্যাফে ডি কোরাল গ্রুপ স্টক এক্সচঞ্জেে তালিকাভুক্ত হয় । ১৯৮৮ সালে, ৫০ তম ক্যাফে ডি কোরাল রেঁস্তোরার উদ্ভোধন হয়।
অধিগ্রহণ এবং সম্প্রসারণ
১৯৯০ সালের মে মাসে, ক্যাফে ডি কোরাল ১৪ মিলিয়ন হংকং ডলারে আহ ইয়ে লেং টং চেইনশপের রেঁস্তোরাটি অধিগ্রহণ করে । এক বছর পরে, এটি দ্য স্প্যাগেটি হাউস নামের একটি জনপ্রিয় চেইনশপ কিনে নেয় যা হংকং -স্টাইলের ইতালিয়ান খাবার পরিবেশন করত। একই বছরে, এটি তার দ্বিতীয় খাদ্য প্রক্রিয়াকরণপ্ল্যান্টচালু করে। ১৯৯২ সালে, এটি তার ১০০ তম শাখা প্রথমবারের মত হংকংয়ের বাইরে নিকটবর্তী শহর শেনজেনে চালু করে । ১৯৯৬ সালে, ক্যাফে ডি কোরাল তার নতুন রেঁস্তোরা ব্র্যান্ড, ব্রাভো লে ক্যাফের প্রথম রেঁস্তোরা চালু করেছিল। এছাড়াও ১৯৯৬ সালে, এটি স্ক্যানফুডস অধিগ্রহণ করে, যা একটি হ্যাম-প্রসেসিং এবং খাদ্য-বণ্টন ব্যবসার সাথে জড়িত ছিল। ১৯৯৮ সালে, এটি সুপার সুপার কনজি অ্যান্ড নুডলস নামে আরেকটি চেইন রেঁস্তোরা চালু করে। ২০০ সালে, অধিগ্রহণের প্রবণতা অব্যাহত রেখে, ক্যাফে ডি কোরাল হংকং-এর একটি বেকারি উৎপাদন ও বিতরণ ব্যবসা ডেনি’স বেকারি অধিগ্রহণ করে। এছাড়াও ২০০০ সালে, এটি মাঞ্চু ওক অধিগ্রহণ করে যা একটি উত্তর আমেরিকার চীনা ফাস্ট-ফুড চেইনরেঁস্তোরা যার কানাডা এবং মার্কিন যুক্তরাষ্ট্রে শক্তিশালী উপস্থিতি ছিল। পরবর্তী বছরগুলিতে, ক্যাফে ডি কোরাল গ্রুপ চায়না ইন (২০০২), নিউ এশিয়া দাবাও (২০০৩), এবং অলিভার’স সুপার স্যান্ডউইচ (২০০৩) অধিগ্রহণ করে । ২০০৬ সালে, ক্যাফে দি কোরাল তার "চতুর্থ-প্রজন্মের ধারণা" তাদের সমস্ত চেইনগুলো জুড়ে চালু করা শুরু করে, কার্যকরভাবে অনেক রেঁস্তোরাকে আধুনিক মানদণ্ডে নিয়ে আসার জন্য সংস্কার করা হয় । ২০০৭ সালে, ক্যাফে দি কোরাল তাও হিউং নামের একটি ছোট রেঁস্তোরা গ্রুপে বিনিয়োগ করে যা সমগ্র চীন এবং হংকং জুড়ে ১১টি ব্র্যান্ড পরিচালনা করে। ২০১২ সালে, ক্যাফে দি কোরাল মিক্সিয়ান সেন্স নামে আরেকটি চেইন রেঁস্তোরা শুরু করে, যার লক্ষ্য ছিল হংকং-এর মিক্সিয়ান(রাইস নুডল) বাজারে শীর্ষস্থানীয় হওয়া। ২০১৬ সালে, প্রতিষ্ঠাতা ভিক্টর লো টাং-সিয়ং ১০১ বছর বয়সে মারা যান।
ব্র্যান্ডসমূহ
ক্যাফে দি কোরাল গ্রুপের প্রতিষ্ঠিত এবং অধিগ্রহণকৃত ব্র্যান্ডগুলো হলঃ
মজুরি বিতর্ক
জুলাই ২০১০ সালে হংকংয়ের ন্যূনতম মজুরি আইন পাস হলে, ক্যাফে ডি কোরাল আইনের প্রয়োজনীয়তাগুলি পূরণ করতে প্রতি ঘন্টায় মজুরি ২২.৪ হংকং ডলার থেকে বাঁড়িয়ে ৩৩ হংকং ডলারে উন্নীত করে। যদিও এই প্রক্রিয়া চলাকালীন, ক্যাফে ডি কোরাল তার কর্মীদের মধ্যাহ্নভোজের জন্য অর্থ প্রদান বন্ধ করে দেয়। তাদের সিদ্ধান্ত জনসাধারণকে একটি নেতিবাচক প্রতিক্রিয়ার দিকে পরিচালিত করে এবং হংকং কনফেডারেশন অফ ট্রেড ইউনিয়ন একটি পাবলিক বয়কট শুরু করার হুমকি দেয়। বয়কট শুরু হওয়ার তিন দিন আগে, ক্যাফে দি কোরাল তাদের সিদ্ধান্তটি পরিবর্তন করে এবং তাদের কর্মচারীদের বর্ধিত মজুরীসহ মধ্যাহ্নভোজের জন্য অর্থ প্রদান করা আবার শুরু করে।
প্লেবয় শুটআউট
প্লেবয় শুটআউট ছিল আমেরিকার নেক্সট টপ মডেল ডিরেক্টর ক্লডিয়া ফ্রাঙ্ক দ্বারা নির্মিত প্লেবয় টিভিতে সম্প্রচারিত একটি প্রাপ্তবয়স্ক বাস্তবতা প্রতিযোগিতা। ব্র্যান্ডে রডারিক দ্বারা হোস্ট করা হয়েছে, এটি ১০ পেশাদার ফটোগ্রাফার এবং ১০ মডেলকে ফটোশুটের রাউন্ডে ধারাবাহিকভাবে নির্মূল করা উপস্থাপন করে৷ চূড়ান্ত ২ জন প্রতিযোগী প্লেবয় ম্যাগাজিনে প্রকাশের সুযোগ পাবেন।
মসজিদ আল-হারাম অবরোধ
১৯৭৯ সালের নভেম্বর ডিসেম্বর মাসে ইসলামী চরমপন্থীরা সৌদি আরবের, মক্কা শহরে অবস্থিত মুসলমানদের পবিত্র স্থান মসজিদ আল-হারাম দখল করে, যা ছিল মূলত সউদ রাজ পরিবাবের বিরুদ্ধে প্রতিবাদ। বিদ্রোহীরা ঘোষণা করে যে, 'ইমাম মাহাদি' (ইসলামের মুক্তিদাতা) তাদের অন্যতম নেতা মুহাম্মাদ আবদুল্লাহ কাহতানীর বেশে চলে এসেছেন এবং সকল  মুসলমানদের আহ্বান জানানো হয় তাকে মেনে চলার জন্য। এর পরবর্তীতে প্রায় দুই সপ্তাহ ধরে তিনজন জিআইজিএন ফরাসি কমান্ডোর তত্ত্বাবধানে সৌদি বিশেষ বাহিনী সৌদি আরব সেনাবাহিনী পুনর্দখলের জন্য যুদ্ধ চালিয়ে যায়।
পটভূমি
জুহাইমান উতাইবি সম্ভ্রান্ত নাজদ পরিবারে জন্মগ্রহণ করেন; যার নেতৃত্বে এই অবরোধ হয়। তিনি ঘোষণা করেন যে, তার ভগ্নীপতি মুহাম্মাদ বিন আব্দুল্লাহ কাহতানি মাহদী হিসেবে কয়েক বছর আগে পৃথিবীতে আবির্ভূত হয়েছেন। তার অনুসারীরা এই মতবাদ মেনে নেয়। কারণ, কাহতানির নাম ও পিতার নাম এবং মুহাম্মাদের নাম ও পিতার নাম একই। উপরন্তু, তারা আক্রমণের দিন ছিল (২০ নভেম্বর, ১৯৭৯) ১৪০০ হিজরী সালের প্রথম দিন। আর হাদীস অনুসারে প্রত্যেক শতাব্দিতে একজন মুজাদ্দিদের আগমন হয়।
রাষ্ট্রদ্রোহীতার কারণে বন্দী অবস্থায় উতাইবি এবং কাহতানি মিলিত হন, সেখানে উতাইবি বলেন তিনি স্বপ্ন দেখেছেন যে, আল্লাহ তাকে বলেছেন যে, কাহাতানি মাহদী হিসেবে আবির্ভূত হয়েছে। তাদের ঘোষিত লক্ষ্য ছিল, আসন্ন দাজ্জাল ও কেয়ামতের পূর্বের অন্যান্য সমস্যার প্রস্তুতি হিসেবে একটি দিব্যতন্ত্র শিক্ষাপ্রতিষ্ঠান প্রতিষ্ঠা করা। তাদের অনুগামীদের মধ্যে অনেকেই মদিনা ইসলামী বিশ্ববিদ্যালয়ে ধর্মতত্ত্ব ছাত্র। বাকিরা এসেছিল মিশর ইয়েমেন, কুয়েত এবং ইরাক এবং আরও কিছু ছিল সুদানের কৃষ্ণাঙ্গ মুসলিম।